ོབ་དཔོན་ས་མཚོ་སྦྱིན་གྱིས། ནགས་ཚིག་པ་ཡི་བྱ་
དང་རི་དྭགས་འདྲ་བར་སྡུག་བསྔལ་བརྒྱ་ཡི་གཞིར་གྱུར་པའི། ཁྱིམ་གང་ཡིན་པ་ཡོངས་
སུ་སྤངས་ནས་ནགས་སུ་འགྲོ་བྱེད་པ། །དེས་ནི་སྲིད་པའི་གཉིད་རབ་བསལ་བ་འགྲོ་བ་
ཀུན་གྱི་མགོན། །སངས་རྒྱས་རབ་ཏུ་མཉེས་པར་བྱེད་པ་ཡིན་ཞེས་དེ་སྐད་གྲགས།
སོ། །འདོད་པ་མ་སྤངས་ན་ནི་སངས་རྒྱས་རྣམས་ཀྱིས་སྨད་ཅིང་ཐག་རིང་དུ་སྤོང་སྟེ། ཕལ་
ཆེན་ལས། འདོད་པ་ལ་བསྟེན་པ་འདི་ནི་བདུད་ཀྱི་ཡུལ་ལོ། །ཉེ་བར་བསྟེན་པ་འདི་ནི་
སངས་རྒྱས་ཐམས་ཅད་ཀྱིས་མ་བསྔགས་པའོ། །དེའི་ཕྱིར་ཉེ་བར་བསྟེན་པ་འདི་ནི་སྡུག་
བསྔལ་གྱི་ཕུང་པོ་ཐམས་ཅད་འབྱུང་བ་ཉིད་ཡིན་ཏེ། སེམས་ཅན་དེ་དག་གིས་འདོད་པ་
བསྟེན་ནས་སངས་རྒྱས་བཅོམ་ལྡན་འདས་རྣམས་ལ་ཐག་རིང་དུ་འགྱུར་རོ། །ཞེས་སོ། །
དེས་ན་བདག་གིས་སངས་རྒྱས་ཐམས་ཅད་མཉེས་པའི་ལམ་བཟང་པོ་འདི་དང་མ་བྲལ་
བ་བྱེད་དགོས་ཨང་སྙམ་དུ་བསམ།། །།
༈ ཉི་ཤུ་པ་འགྲོ་དོན་གྱི་རབ་བྱ་བ་ནི། ད་ལྟ་བཤེས་གཉེན་ཅི་རིགས་ཤིག་རང་
འདོད་པ་ལ་ཤི་སྤར་འཐམས་པ་ཞིག་བྱས་གཞན་དོན་བྱེད་པར་འདོད་དེ། ཡེ་མ་གོ་བར་
གདའ། ཟས་གོས་སོགས་ཀྱི་ཕྱིར་ནི་གདུལ་བྱ་བསྡུ་བ་སོགས་བྱེད་པའི་དོན་མེད་ཅིང༌།
བྱས་པས་རང་གཞན་ཡོངས་འཕུང་ལ། བསོད་ནམས་འདོད་པ་ཡིན་ན་ནི་བཙུན་པོ་དང་
- 149 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༡༽ ༦༠ སྐོམ་
གཉེན་པོའི་རབ་ཏུ་བཤད་པ་ལྟར་སྡིག་ལྟུང་གིས་སྦགས་ནས་བསོད་ནམས་ཉམས་པར་
བྱེད་པ་ཡིན་ནོ། །གཞན་ཡང་། བསྐལ་པ་བཅུར་བཤད་པ་ལས་སེ་གོལ་གཏོགས་ཙམ་
སྒོམས་ནས་བསོད་ནམས་ཆེ་བར། ཡབ་སྲས་མཇལ་བར་གསུངས་པས། བྱང་ཆུབ་ཀྱི་
སེམས་གཉིས་སོགས་བྱུང་ན་ལྟ་ཅི་སྨོས། འདོད་པའི་ཉེས་དམིགས་རེ་ཙམ་བསྒོམ་གྱིན་
བསྡད་ནའང་ཆོས་བཤད་ལས་ཆེས་བསོད་ནམས་ཆེའོ། །སྙིང་རྗེ་དང་ཕན་སེམས་ཀྱིས་
བྱེད་ཟེར་ན་ནི། འདོད་པ་སྤོང་མ་ནུས་པའི་མི་ལ་སྙིང་རྗེ་དང་ཕན་སེམས་ཡོང་བ་ག་ལ་
སྲིད་དེ། གཞན་དུ་རྒྱས་པར་བཤད་ཟིན་ཏོ། །གལ་ཏེ་སྙིང་རྗེ་ཡོད་ནའང་སྨན་གྱི་ལྗོན་ཤིང་
གི་མྱུ་གུ་བཅད་ནས་ནད་པ་གཅིག་གཉིས་ལ་སྟེར་བ་ལས། (༢༤བ)དེ་བཞག་ནས་ལྗོན་
ཤིང་རྒྱས་སུ་བཅུག་ནས་སེམས་ཅན་གྲངས་མེད་པའི་ནད་གསོས་ན་ལེགས་པར་གསུངས་
པ་དྲན་པར་བྱའོ། །དགེ་བཤེས་སམ་སྒོམ་ཆེན་སུ་ཡིན་ཡང་ཡོན་ཏན་ཅུང་དྲག་ཏུ་སོང་བ་
ན་ཆོས་བཤད་བྱེད་འདོད་འདིས་བརླག་ཏུ་བཅུག་པ་ཕལ་ཆེར་ལའང་སྣང་སྟེ། དེས་ན་
ཆོས་བཤད་བྱེད་འདོད་འདི་ནི་དམ་པ་ཐམས་ཅད་ཀྱིས་ཐུན་མོང་མ་ཡིན་པའི་དགྲར་
དགོངས་ནས། མདོ་བསྟན་བཅོས་མན་ངག་ཐམས་ཅད་ནས་འདིའི་དགག་པ་རྒྱས་པར་
འབྱུང་སྟེ། བདག་གིས་ཀྱང་ཡི་གེ་ཆེ་ཆུང་མང་དུ་བཀོད་ཅིང་འདིར་ཚིག་མང་དུ་དོགས་
པས་བསྡུས་ཏེ་བྱས་སོ། །ད་ལྟར་འདོད་པ་སྤངས་ཏེ་སྡོད་པ་ཉིད་གཞན་དོན་གྱི་རབ་ཡིན་
ཏེ། སེམས་ཅན་ཐམས་ཅད་དད་པས་མོས་པར་བྱེད་པས་ད་ལྟར་ཡང་དགེ་བ་ལ་འཁོད། མ་
འོངས་པ་ན་ཡང་ཐམས་ཅད་ཀྱི་དོན་མྱུར་དུ་བྱེད་པའི་ནུས་པ་འཐོབ་ལ་འདོད་པ་མ་སྤངས་
ན། དེ་ལས་ལོག་པའི་སྐྱོན་ཐམས་ཅད་འབྱུང་བས་སོ། །བེའུ་བུམ་སྔོན་པོར་ཡང་། ས་མ་
འཐོབ་པར་མཐའ་ཡས་བསྟོད་བཞིན། །བྱས་ན་དེ་ཉིད་སེམས་ཅན་དོན་ཡིན། །ཞེས་དང་།
ཤ་གཟུག་རང་ཟ་བའི་དཔེ་སོགས་དུ་མས་སྟོན་པར་མཛད་དོ།། །།
༡/,
༈ ཉེར་གཅིག་པ་གྲོགས་དང་ཉེ་གནས་ཀྱི་རབ་བྱ་བ་ནི། འདོད་པ་མི་སྤོང་བར་གྲོགས་
- 150 -

བྱང་ཆུབ་ལམ་གྱི་རིམ་པ་ལ་བློ་སྦྱོང་བ་མཁས་པའི་ཡིད་འཕྲོག་ལུང་གི་བང་མཛོད། ༼ཨ༽
གཞན་ན་བཙལ་ཀྱང་སྡིག་སྡུག་གཏམ་ངན་ཐམས་ཅད་ལ་སྦྱོར། ལོངས་སྤྱོད་ཐམས་ཅད་
དང་འབྲལ། དགེ་བ་ཐམས་ཅད་ཀྱི་གེགས་བྱེད། དགེ་ཚུལ་དང་ཉེ་གནས་ཀྱང་དེ་འདྲ་སྟེ།
སྐྱོན་ཐམས་ཅད་བསྐྱེད་པ་ལས་མེད་དོ། །འདོད་པ་སྤངས་ནས་བསྡད་ན་གྲོགས་དང་ཉེ་
གནས་ཀྱི་རབ་རང་ལ་ཚང་སྟེ། གོང་གི་ཉེས་སྐྱོན་དེ་འདྲ་མེད་པར་འདོད་པ་སྤངས་པའི་
དགའ་བ་དེས། ཉིན་མཚན་གང་སོང་ཆ་མེད་ལ་འགྲོ། དགེ་བ་མི་བྱེད་པའི་དབང་མེད།
མི་དགེ་བ་མི་སྤོང་བའི་དབང་མེད་པར་བྱེད། བླ་མ་དང་གྲོགས་བཟང་བ་ནང་ནས་རྙེད།
ཉེ་གནས་ཀྱང་རང་ལ་རྙེད། ཅི་བསྒོ་བ་ཐམས་ཅད་ཡིད་བཞིན་དུ་སྒྲུབ། གཤགས་མི་
འདེབས། ཡུས་མི་བྱེད་རྐུ་འཕྲོག་སློང་གསུམ་མི་བྱེད། ཡི་ཆད་དང་འཁང་ར་མི་བྱེད།
སྒོས་ནོར་མི་གསོག །གླ་སྟེར་མི་དགོས། ཡོན་ཏན་བཤད་ཀྱིས་མི་ལང་བར་གདའ།
དགེ་སློང་གིས་ད་ལྟར་དགེ་ཚུལ་མ་བསྟེན་ཡང་ཉེས་ལྟུང་དུ་མི་འགྱུར་བའི་ཚུལ་ནི་བསླབ་
བྱ་དང་ལམ་རིམ་དུ་བྲིས་ཟིན་ཅིང་སྐབས་འདིར་དགོས་པའི་(༢༥ན)ལུང་དུ་མ་ནི་ཐོག་
མའི་བློ་སྦྱོང་དུ་བྲིས་ཟིན་ཏོ།། །།
ཉེར་གཉིས་པ་བུ་སོགས་ཉེ་དུའི་རབ་བྱ་བ་ནི། འདོད་པ་མི་སྤོང་བར་བུ་དང་ཆུང་
མ་སོགས་ཉེ་དུ་གཞན་ནས་བཙལ་ན་རྣམ་པ་ཐམས་ཅད་དུ་འཕུང་བ་ལས་མེད་དེ། ཁྱེད་
ནི་སེམས་ཀྱིས་བསླུས་ནས་སུ། །བུ་སྨད་གང་གི་དོན་བྱེད་པ། །སྡིག་ལས་འབྱུང་བའི་
ཞགས་པ་ཡིས། །སེམས་ཅན་དམྱལ་བའི་གནས་སུ་འཁྲིད། །བློ་ངན་གཞན་པ་ཁྱེད་
རྣམས་ཀྱིས། །གང་གི་དོན་དུ་སྡིག་བྱས་པའི། །བུ་དང་ཆུང་མ་གྲོགས་པོ་དང་། །གཉེན་
འདབ་རྩ་ལག་གང་དུ་སོང་། །མི་ཡི་སར་ནི་ཁྱོད་ཀྱིས་སུ།
བྱས། །མི་ཡི་ཐ་མ་བུ་ཡི་དོན། །དེས་ན་སྡིག་པ་ཁྱོད་ཀྱིས་བྱས། །ཆུང་མ་གཉེན་གྱི་ཅི་
བྱེད་ཅིང་། །བུ་དེས་ཅི་ཞིག་བྱེད་པར་འགྱུར། །གཉེན་བཤེས་ཚུལ་ནི་དགྲ་ཡིན་ཏེ། །མི་
ཕན་ཕན་པའི་ཚུལ་གྱིས་ཁྱོད། །བཅོམ་ནས་མི་ཡི་འཇིག་རྟེན་ནས། །དེ་རིང་མུན་ནག་
ངེས་པ
- 151-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
ཆེན་པོར་འགྲོ། སྐྱེ་བོ་གང་ཞིག་སྐྱེ་བོ་འདོད། །ཉེས་པར་བྱས་པ་མང་དུ་བྱེད། །སྐྱེ་བོས་
སྐྱེ་བོ་སྐྱོབ་མི་ནུས། །སྐྱེ་བོ་རང་གིས་བྱས་ལ་སྤྱོད། །སྐྱེ་བོ་བུ་ཡི་འདུ་ཤེས་ཀྱིས། །རྨོངས་
པ་ཅི་ཡི་ཕྱིར་ན་བསླུས། །རྨོངས་པས་བསླུས་པ་ཁྱོད་ཀྱིས་སུ། །སྦྱིན་ལ་སོགས་ལ་བློ་མ་
བསྐྱེད། །བུད་མེད་ངན་སོང་གཞི་ཡིན་ཞིང་། །ཀུན་ནས་ནོར་ནི་ཟད་པར་བྱེད། མི་གང་
བུད་མེད་ཚིག་ཉན་པ། །དེ་ལ་བདེ་བ་ག་ལ་ཡོད། །དོན་མེད་ཆོས་ལ་དགའ་བ་ནི། །བུད་
མེད་གཡོ་དང་ཕྲག་དོག་མང་། །འཇིག་རྟེན་གཉིས་ནི་རྣམ་འཇིག་པ། །སྐྱེས་པ་རྣམས་ཀྱི་
མདུན་ན་གནས། །དེ་ཚིག་ཤིན་ཏུ་མི་བརྟན་ཏེ། །རྟག་ཏུ་འདོད་ཆགས་བསྐྱེད་ལ་
མཁས། །ཇི་ལྟར་མེ་ཏོག་རྙིང་གྱུར་ན། །བུང་བས་བཏང་སྟེ་གཞན་དུ་འགྲོ །དེ་ལྟར་ཉོན་
མོངས་གྱུར་པའི་ཚེ། །བུད་མེད་རྣམས་ཀྱིས་བཏང་ནས་འགྲོ །དུག་དང་སྦྲང་རྩི་འདྲེས་པ་
ལྟར། །བུད་མེད་ཐམས་ཅད་མ་བརྟགས་ན། །དགའ་བ་རྣམས་ཀྱི་རྒྱུར་འགྱུར་ཞིང་། །
སྙིང་དུ་སྡུག་ཀྱང་བརྟན་པ་མེད། །མི་དག་འདོད་པ་རྣམས་ཀྱིས་རྨོངས། །ཞེས་གསུངས་
པ་ལྟར། ཉེ་དུ་རྣམས་དང་། དེ་བཞིན་དུ་གསོལ་ཇ་བ་དང་། ཇ་མ་དང་། གཟིམས་
གཡོག་པ་ལ་སོགས་བསྟེན་པའི་ཉེས་དམིགས་རྣམས་ལེགས་པར་བསམ་པར་བྱའོ། །
འདོད་པ་སྤངས་ན་ནི་བུ་སོགས་དང་། གསོལ་ཇ་བའི་རབ་སོགས་ཐམས་ཅད་རང་ལ་
ཚང་སྟེ། དེ་དག་གི་དགོས་པ་(༢༥བ)ལྷག་དང་བཅས་པ་འོང་བའི་ཁར་དེ་རྣམས་ཡོད་
པའི་ཉེས་དམིགས་མཐའ་ཡས་པ་དེ་རྣམས་མེད་པས་སོ།། །།
༈ ཉེར་གསུམ་པ་རྙེད་པའི་རབ་ལ་སོགས་པ་ནི། ཤྭ་བོ་བས། རྙེད་པ་མི་འདོད་ན་
རྙེད་པའི་མཆོག་འཁོར་མི་འདོད་ན་འཁོར་གྱི་མཆོག །སྙན་གྲགས་མི་འདོད་ན་སྙན་
གྲགས་ཀྱི་མཆོག་ཡིན། ཞེས་གསུངས་པ་རྣམས་སེམས་པ་ཡིན་ཏེ། འདོད་པ་ལ་ཤི་སྤར་
འབྲལ་མ་ཐུབ་ན། རྙེད་པ་དང་འཁོར་སོགས་མང་ཉུང་དང་། བཟང་ངན་དང་། ཆེ་ཆུང་
སོགས་ཅི་རྙེད་ཀྱང་ཕན་འདོགས་མ་རྙེད་གནོད་བྱེད་རྙེད། དངོས་གྲུབ་མ་རྙེད། བྱུར་རྙེད།
- 152 -

བྱང་ཆུབ་ལམ་གྱི་རིམ་པ་ལ་བློ་སྦྱོང་བ་མཁས་པའི་ཡིད་འཕྲོག་ལུང་གི་བང་མཛོད།
གཉེན་མ་རྙེད་དགྲ་རྙེད་པ་རྣམས་ཡིན་ཏེ། ཕྱུག་པོའི་རབ་ནས་བཟུང་སྟེ་བཤད་པ་
ཅད་ཀྱི་མི་མཐུན་ཕྱོགས་ཐམས་ཅད་དེ་དག་ལ་ཚང་སྣང་བས་སོ། །རྙེད་པ་དང་འཁོར་
དང་སྙན་གྲགས་སོགས་ཡེ་མི་འདོད་པ་ཞིག་བྱུང་ན་དེ་ཉིད་རྙེད་པའི་མཆོག་ལ་སོགས་
པར་འོང་སྟེ། ཕྱུག་པོའི་རབ་སོགས་ཐམས་ཅད་དེ་ལ་འོང་བར་སྣང་བས་སོ། །སྔར་གྱི་
ཕྱུག་པོའི་རབ་ལ་སོགས་པ་རྣམས་སྤྱིར་འདོད་པ་སྤངས་པའི་ཕན་ཡོན་དང་། མ་སྤངས་
པའི་ཉེས་དམིགས་ཡིན་ལ། འོག་མ་རྣམས་འདོད་པ་བྱེ་བྲག་པ་སོ་སོ་ལ་སྦྱར་ནས་བཤད་
པ་ཡིན་པས། གཉིས་ཀ་སེམས་པ་མེད་ན་འདོད་པ་སྤོང་བར་དཀའ་བས་སྤྱི་བྱེ་བྲག་
གཉིས་ཀ་སེམས་པ་གལ་ཆེ། དེའི་ནང་ནས་གང་ལ་ཞེན་པ་སྐྱེ་བ་དེ་ལ་དགོས་སུ་བཀར་
གྱིན། དེ་མ་སྤངས་ན་དབུལ་ཕོངས་སོགས་ཡོང་ཚུལ་དང་། སྤང་ན་ཕྱུག་པོ་སོགས་ཡོང་
ཚུལ་ལེགས་པར་བསམ་པར་བྱའོ། །།
ས། ས
༈ ཉེར་བཞི་པ་སྦྱིན་པའི་རབ་ལ་སོགས་པ་ནི།
རབ་སོགས་བཅུ་གསུངས་པའི་ཁ་ཅིག་སྔར་བཤད་ཟིན་ཅིང་། མ་བཤད་པ་རྣམས་སྟོན་པ་
ཡིན་ཏེ། དེ་རྣམས་ཀྱང་སྔར་བཤད་པའི་ཤུགས་ཀྱིས་ཤེས་པར་ནུས་པས་མ་བྲིས་སོ།། །།
༈ ཉེར་ལྔ་པ་སྨོན་གནས་ཀྱི་རབ་ནི། འདོད་པ་ལ་ཤི་སྤར་འཐམས་ན་ཡོན་ཏན་ཅི་
ཡོད་ཀྱང་སྔར་བཤད་པ་ལྟར་དམོད་པའི་གནས་སུ་ལྷུང་བ་ཡིན་ལ། ཆོས་ལ་གནས་པ་
འདོད་པ་སྤངས་པ་ཞིག་བྱུང་ན་ཏིང་ངེ་འཛིན་ལ་སོགས་པའི་ཡོན་ཏན་གོང་མ་གང་ཡང་
མ་སྐྱེས་ཀྱང་དམ་པ་རྣམས་ཀྱིས་སྨོན་པའི་གནས་སུ་ལེགས་པར་ཕྱིན་པ་ཡིན་ཏེ། ཕྱུག་
པོའི་རབ་སོགས་ཐམས་ཅད་འདི་ལ་ཚང་འདུག་ཅིང་། རྩ་ཡི་ཚོགས་ལས་ལངས་བྱས་
ནས། །བ་མོས་ལྕི་བའི་གོས་དག་དང་། །ཟས་སྐོམ་ངན་(༢༦ན)ངོན་འདོད་གང་གིས། །
ནམ་ཞིག་ལུས་ལ་ཆགས་མེད་འགྱུར། །ཞེས་སོགས་གཞོན་ནུ་མ་བདུན་གྱི་རྟོགས་བརྗོད་
དང་། སྤྱོད་འཇུག་དང་། སློབ་སྤྲིང་ནས་འབྱུང་བ་ལམ་རིམ་དུ་བྲིས་ཟིན་ཏོ། །སྔར་ཡིག་
- 153 -

སྤྱན་སྔ་བློ་གྲོས་རྒྱལ་མཚན་གྱི་གསུང་འཁུམ། ༼༡༽
མཁན་ཞིག་གིས་རབ་བྱུང་རྣམས་ལ་གདམས་པ་བྱས་ལོ། །ཀྱེ་མཐོ་སར་བྱོན་པ་ལགས་
ཀྱི་དམའ་སར་མ་འབབས་མཛོད། །ཆེ་དགུ་ཟིན་པ་ལགས་ཀྱི་ཆུང་བའི་ཁར་མ་བཏང་། །
ཐར་པར་གཤེགས་པ་ལགས་ཀྱི་སྐྱེ་བའི་ཁ་མ་འཛིན། །འཇིག་རྟེན་བསླུ་བ་ལགས་ཀྱི་
གཉེན་ལ་མ་ཆགས་མཛོད། །ཐམས་ཅད་མཉམ་པ་ལགས་ཀྱི་ཀུན་ལ་སྙོམས་པར་མཛོད། །
ད་དུང་སེམས་ཅན་ལགས་པས་སྤྱོད་པ་ཞིབ་པར་མཛོད། །སྤྱོད་པ་སྒྱུ་མ་ལགས་པས་ལྟ་
བ་ཡངས་པར་མཛོད། །ཟང་ཟིང་ལས་རྣམས་སྤོངས་ལ་སྒོམ་སྒྲུབ་དང་དུ་བཞེས། །བུ་
སྐལ་ཆོས་ལ་མཛོད་ལ་ཆུང་བར་ཆོས་སྤྱོད་སོམས། །འདི་དང་ཕྱི་མར་སྐྱིད་པ་ཉམས་སུ་
བསྟར་བར་མཛོད། །གདམས་ངག་ལགས་ཀྱི་ཐུགས་ལ་ཞོག་ཟེར་སྐད། ཤིན་ཏུ་མད་པ་
ཞིག་སྣང་སྟེ། བདག་ཀྱང་དེ་བཞིན་དུ་གསོལ་བ་འདེབས་སོ། །
འདིར་སྨྲས་པ། རྒྱ་བོད་བསྟན་པ་མ་ཉམས་དུས། །དམ་པ་མཐའ་ཡས་གྲངས་མེད་
བྱོན། །ད་ནི་བསྟན་པ་ནུབ་ལ་ཉེ། །དམ་པ་ཉིན་སྐར་ལྟར་དུ་དཀོན། །ཕལ་ཆེར་འདོད་པ་
དོན་དུ་གཉེར། །ཚེ་འདིའི་ཆེ་ཐབས་ཁོ་ན་སྒྲུབ། །ཆོས་ལ་བརྟེན་ནས་ཆོས་མི་སྤྱོད། །ཇ་
ཐབ་ཐབ་ཁ་གང་བཟང་འགྲན། །དགེ་བཤེས་རྒྱ་ཡུལ་པག་ཤི་བྱེད། །སྒོམ་ཆེན་ཆང་གིས་
ཉིན་མཚན་འདའ། །དེ་ལ་ངོ་ཚ་མེད་པའི་སྟེང་། །ལེགས་སྤྱད་བཞིན་དུ་ངོ་སོར་ཁྱེར། །
ཚེ་འདིའི་ཆེ་ཐབས་བློས་བཏང་ནས། །དབེན་པའི་གནས་སུ་དཀའ་ཐུབ་སྤྱོད། །ཉིན་
མཚན་ཆོས་ཀྱི་ལས་ལ་བརྩོན། །འདོད་པའི་ཕྱིར་རྗེས་མི་འབྲང་བའི། །སྐྱེས་མཆོག་སྲིད་
མཐའ་ཙམ་དུ་སོང་། །དོན་འདི་དགོངས་ནས་ཐ་མའི་དུས། །བྱེ་མའི་སྒྲོ་བ་སྤྲུགས་པ་
ལྟར། །ཕལ་ཆེར་ངན་སོང་འགྲོའོ་ཞེས། །ཤཱཀྱའི་གཙོ་བོས་ལུང་བསྟན་མཛད། །ཀྱེ་མ་
ཤིན་ཏུ་ཡིད་འབྱུང་བའི། །གནས་འདི་མཐོང་ནས་ཤེས་རབ་ཅན། །བདག་ལ་ཕན་པར་
འདོད་པ་ཡིས། །ད་ནི་ཤིན་ཏུ་བསྒྲིམས་པར་རིགས། །འདི་བྱས་པ་ལས་བྱུང་བ་ཡི། །
དགེ་བ་བདག་གིས་གང་ཐོབ་དེས། །འགྲོ་ཀུན་སྲིད་པའི་(༢༦བ)འཆིང་བ་ལས། །གྲོལ་
- ས
154 -

བྱང་ཆུབ་ལམ་གྱི་རིམ་པ་ལ་བློ་སྦྱོང་བ་མཁས་པའི་ཡིད་འཕྲོག་ལུང་གི་བང་མཛོད། ༼ཨ༽
ན
Fi¥ #pha{@
1:|:ཀྱང ་ ་ ་ ་ ་ ་ ་ ་
23 11 སྐུ
1:|:ད། ནང་པ་དེ་ག་དུད
་་་་་་་་་
sg
ནི ནི པ, , , ,
ག པ ས ས པ ས བ བག་ཡིག ག པ ས མ བ བ
འི་
1 ན ན ན
1 བ ས
ཨ
ཚུག་མཆ3[
་་་་་་
ན ན ན ག པར་ཟད་པ་མ་་་་་་འག་་པའི་
1:|:
11 ས་མ
་་་་་ཚེ་ཀ
1:|:ཀྱང u
ནས་སངས་རྒྱས་མྱུར་ཐོབ་ཤོག
།ཅེས་དང་པོའི་བློ་སྦྱོང་མཁས་པའི་ཡིད་འཕྲོག་ལུང་གི་བང་མཛོད་བཙུན་
པ་བློ་གྲོས་རྒྱལ་མཚན་གྱིས་གདན་ས་རིན་ཆེན་སྒང་དུ་སྦྱར་བ་བསྟན་པ་དང་སེམས་ཅན་ལ་ཕན་ཐོགས་པར་གྱུར་
།
ཅིག། འདིའི་ལུང་ཁུངས་མ་སྨོས་པ་རྣམས་དྲན་པ་ཉེར་གཞག་གི་ཡིན་ནོ།། །།
་་་་་་
ན ནི ག ས པ ས 1:|:21:1925> ###E